《梅阳郡斋铁庵梅花五首 其二》
宋代·蒲寿宬

孤山隐君子，搜索入幻眇。方且判鸿濛，倏尔得一窍。

童鹤俱不知，吟成忽自笑。翛然脱情尘，高标立寒峭。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。